Design Thinking Research Symposium 11
Independent Research Fund Denmark
Copenhagen Business School Handelshøjskolen
Design er på vej til at indtage en prominent rolle i måden vi tænker på. Design dækker over langt mere end produktdesign, formgivning og styling. I dag bruges design både som metode og redskab, strategisk og løsningsorienteret. Design dækker over en række processer og discipliner, der anvendes i virksomheder, organisationer, styrelser og på statslige niveauer for at befordre alt fra nye forretningsområder, bedre services, velfærd og økonomisk vækst. Konferencen Design Thinking Research Symposium 11 (DTRS11) udforsker de metoder og tilgange til idéudvikling, innovation og kreativitet, som designere anvender i deres daglige arbejde. Formålet for DTRS11 er, at udvikle en dybere forståelse for hvordan designere, teams, virksomheder og organisationer skaber nye og innovative produkter og services. DTRS11 er den 11. konference i Design Thinking Research Symposium serien, der siden 1991 har dannet rammen omkring et internationalt tværfagligt forum, hvor forskere mødes for at præsentere, samle og videreudvikle den nyeste og mest banebrydende forskning inden for Design Thinking og studier af design. Konferencen afholdes i november 2016 og markerer samtidigt 25års jubilæet for Design Thinking Research Symposium serien. Emeritus professor Nigel Cross, en af de mest indflydelsesrige forskere inden for designfeltet og forfatter til flere klassiske værker bl.a. ’Design Thinking: Understanding how Designers Think and Work’, er inviteret som keynote-speaker.
Research Projects (Max 10 MDKK) / Øvrige virkemidler / grant